open-index/open-wikipedia-markdown huggingface dataset:
Valdefresno

**Valdefresno** (en leonés, *Valdefreisnu*) é un concello español da provincia de León (Castela e León). A súa poboación é de 2.208 habitantes (INE, 2021).

## Localidades 
*Arcahueja
*Carbajosa
*Corbillos de la Sobarriba
*Golpejar de la Sobarriba
*Navafría
*Paradilla de la Sobarriba
*Sanfelismo
*Santa Olaja de Porma
*Santibáñez de Porma
*Santovenia del Monte
*Solanilla
*Tendal
*Valdefresno
*Valdelafuente
*Villacete
*Villacil
*Villafeliz de la Sobarriba
*Villalboñe
*Villaseca de la Sobarriba
*Villavente

## Véxase tamén 
### Ligazóns externas 
*Páxina oficial do concello
Sariegos

**Sariegos** é un concello español da provincia de León (Castela e León). A súa poboación é de 5.170 habitantes (INE, 2021).

## Localidades 
*Azadinos
*Carbajal de la Legua
*Pobladura del Bernesga
*Sariegos

## Véxase tamén 
### Ligazóns externas 
* Páxina oficial do concello
Vegaquemada

**Vegaquemada** é un concello español da provincia de León (Castela e León). A súa poboación é de 455 habitantes (INE 2011).

## Localidades
*Candanedo de Boñar
*La Devesa de Boñar
*Llamera
*La Losilla
*San Adrián
*Lugán
*La Mata de la Riba
*Palazuelo de Boñar
*Vegaquemada

## Véxase tamén
### Ligazóns externas
*Páxina oficial do concello
Santiago Millas

**Santiago Millas** é un concello español da provincia de León (Castela e León) situado na comarca da Maragatería. A súa poboación é de 373 habitantes (INE 2011).

## Localidades
*Morales del Arcediano
*Oteruelo de la Valduerna
*Piedralba
*Santiago Millas
*Valdespino de Somoza

## Véxase tamén
### Ligazóns externas
*Páxina oficial do concello
Sena de Luna

**Sena de Luna** é un concello español da provincia de León (Castela e León). A súa poboación é de 418 habitantes (INE 2011).

## Localidades
*Abelgas de Luna
*Aralla de Luna
*Caldas de Luna
*Pobladura de Luna
*Rabanal de Luna
*Robledo de Caldas
*Sena de Luna
*La Vega de Robledo

## Véxase tamén
### Ligazóns externas
*Páxina oficial do concello
As Córneas, San Salvador de Asma, Chantada

**As Córneas** é un lugar na parroquia de San Salvador de Asma, no concello lugués de Chantada, na comarca de Chantada. Segundo o INE en 2020 tiña 15 habitantes (7 homes e 8 mulleres).

## Economía 
A economía nas Córneas baséase principalmente, na gandaría. Hai 2 gandarías, unha de vacas frisoas e outra de rubias.

## Patrimonio cultural 
No lugar de Santo Estevo hai un lintel labrado sobre a porta dunha casa particular, cunha inscrición datada en 1694.

## Notas 
## Lugares e parroquias 
### Lugares de San Salvador de Asma 
### Parroquias de Chantada
Tour de Francia 2002

O **Tour de Francia 2002** foi a 89ª edición da carreira ciclista máis importante do mundo. O seu percorrido comezou o 6 de xullo na capital de Luxemburgo e rematou o 28 de xullo nos Campos Elisios de París.

A carreira quedou oficialmente sen gañador trala eliminación en 2012 do norteamericano Lance Armstrong por parte da UCI.
## Clasificación xeral 
Así quedaron as primeiras posicións da clasificación xeral do Tour de Francia 2002 trala disputa da proba e trala descualificación de Lance Armstrong e Levi Leipheimer por parte da UCI en 2012.

* 

## Notas 
## Véxase tamén 
### Outros artigos 
* Giro de Italia 2002
* Vuelta a España 2002
Lucín, As Encrobas, Cerceda

**Lucín** é un lugar da parroquia das Encrobas no concello coruñés de Cerceda na comarca de Ordes. Tiña 8 habitantes no ano 2011 segundo datos doINE, dos cales 4 eran homes e 4 eran mulleres.

## Notas 
## Lugares e parroquias 
### Lugares das Encrobas 
### Parroquias de Cerceda
Lucín

Como topónimo **Lucín** pode referirse a:

;En Galiza
***Lucín**, lugar da parroquia das Encrobas, no concello de Cerceda;
***Lucín**, lugar da parroquia de Olveira, no concello de Dumbría;
***O Lucín**, lugar da parroquia de Serantes, no concello de Oleiros.

## Véxase tamén
### Outros artigos
Vilarellos, Tronceda, Castro Caldelas

**Vilarellos** é un lugar da parroquia de Tronceda no concello de Castro Caldelas, na comarca da Terra de Caldelas. Segundo o IGE, en 2011 tiña 27 habitantes (10 mulleres e 17 homes), o que supón un aumento con respecto ao ano 1999 cando tiña 25 habitantes.

## Lugares e parroquias 
### Lugares de Tronceda 
### Parroquias de Castro Caldelas
Vilarellos

Como topónimo **Vilarellos** pode referirse a:

;En Galiza
***Vilarellos**, lugar da parroquia de Tronceda no concello de Castro Caldelas;
***Vilarellos**, lugar da parroquia de Zorelle no concello de Maceda.

## Véxase tamén
### Outros artigos
Quimera de Arezzo

A ***Quimera de Arezzo***, escultura de bronce duns 80&nbsp;cm de altura, é un dos exemplos máis coñecidos da arte etrusca. Foi achada en 1553 en Arezzo, unha antiga cidade etrusca e romana na Toscana, e foi rapidamente reclamada para a colección do Gran Duque de Toscana, Cosme I de Medici, quen a expuso ao público no *Palazzo Vecchio*, e colocou pezas de bronce de menor tamaño no seu propio estudio no *Palazzo Pitti*.

A *Quimera* consérvase na actualidade no Museo Arqueolóxico de Florencia.

Na mitoloxía grega, a monstruosa Quimera devastaba o seu lugar natal, Licia (Turquía), até que a matou o heroe Belerofonte.

Nun principio, os descubridores da estatua en Arezzo pensaron que representaba a un león, debido a que a súa cola, que debera ter (segundo a lenda) a forma dunha serpente, se perdera. Porén, pronto se viu que se trataba da *Quimera* do mito e, de feito, a cola foi eventualmente recuperada entre outras pezas de bronce, segundo Giorgio Vasari. A actual cola é unha restauración do século XVIII.

A *Quimera* formaba parte dun aínda maior tesouro de estatuas de bronce enterradas nalgún momento da antigüidade. Encontráronse por casualidade, mentres se construían foxas ás aforas da cidade, xusto na parte exterior da Porta San Laurentino, porén a imaxe de Belerofonte que debería acompañar a quimera non se encontrou. Actualmente, exhíbese unha réplica do mesmo material naquel lugar.

Nunha das patas dianteiras hai unha inscrición que, tras numerosas lecturas, concluíuse que di TINSCVIL, cuxa tradución sería "doada ao deus Tinia", demostrando que a *Quimera* era un elemento usado para venerar o deus etrusco do día, Tinia.

## Notas 
* Ugo Bardi, 1997. "The Chimaera of Arezzo"
El Estudiante

***El Estudiante*** foi o nome de varias publicacións:

* ***El Estudiante***, periódico publicado en Santiago de Compostela en 1866.
* ***El Estudiante***, periódico publicado en Pontevedra entre 1879 e 1881.
* ***El Estudiante***, periódico publicado en Madrid entre 1901 e 1902.
James Blunt

miniatura|250px|Blunt no 2008.
**James Hillier Blount**, nado o 22 de febreiro de 1974, é un cantautor británico residente en Eivisa máis coñecido como **James Blunt**.

## Traxectoria 
Tras unha breve carreira militar que incluíu unha estadía en Kosovo durante o conflito serbio, adicouse ao mundo da canción. Foi éxito de vendas cos álbums *Black to Bedlan* (2004), *All the lost souls* (2007) e *Some Kind of Troubles* (2010). O seu estilo é unha combinación entre pop e folk, o seu ton é morriñento e o seu son ten un aire acústico.
El Estudiante (Pontevedra)

***El Estudiante*** foi un periódico editado en Pontevedra de 1879 a 1881.

## Historia e características 
Subtitulado *Redactado por alumnos del Instituto Provincial de esta ciudad* e *Hoja aspirante a periódico, publicada en Pontevedra*, apareceu o 30 de outubro de 1879. Fundado e dirixido por Julián Rodríguez de Cea, tiña como colaboradores a Juan Manuel Rodríguez de Cea, José Boente Sequeiros e José Izquierdo Sarmiento. Periódico bisemanal, saía os luns e os xoves. A partir do 25 de novembro de 1880 cambiou o subtítulo por *Periódico bisemanal de literatura e intereses materiales* e o seu director foi Rogelio Quintáns. Cesou co número 190 o 2 de decembro de 1881, pero reapareceu o 27 de abril de 1884, aínda que só saía aos domingos.

## Véxase tamén 
### Bibliografía 
* 
* 

* 
* 

### Outros artigos 
* Lista de publicacións impresas da provincia de Pontevedra
The Corrs Unplugged

***The Corrs Unplugged*** é un álbum musical ó vivo lanzado en 1999 pola banda irlandesa The Corrs en CD e DVD. A sesión foi gravada o 5 de outubro de 1999 nos Ardmore Studios no condado de Wicklow, Irlanda.

## Listaxe de cancións 
### CD 
# "Only When I Sleep" (The Corrs, Leiber, Peterson, John Shanks) – 4:38
# "What Can I Do?" (The Corrs) – 4:36
# "Radio" (The Corrs) – 4:51
# "Toss the Feathers" (Traditional) – 3:14
# "Runaway" (The Corrs) – 4:36
# "Forgiven, Not Forgotten" (The Corrs) – 5:22
# "At Your Side" (The Corrs) – 4:33
# "Little Wing" (Jimi Hendrix) – 4:41
# "No Frontiers" (Jimmy McCarthy) – 4:28
# "Queen of Hollywood" (Ballard, The Corrs, Deviller, Hosein) – 4:44
# "Old Town" (Bain, Phil Lynott) – 3:09
# "(Lough) Erin Shore" [Traditional] – 4:25
# "So Young" (The Corrs) – 4:53
# "Everybody Hurts" (Berry, Buck, Mills, Stipe) – 5:45
#* canción extra
# "At Your Side" (The Corrs) – 4:22
#* canción extra
# "Dreams" (Nicks) -

### DVD 
# "Only When I Sleep"
# "What Can I Do"
# "Radio"
# "Toss The Feathers"
# "Everybody Hurts"
# "Dreams"
# "Runaway"
# "Forgiven Not Forgotten"
# "At Your Side"
# "Little Wing"
# "No Frontiers"
# "Queen Of Hollywood"
# "Old Town (This Boy Is Cracking Up)"
# "(Lough) Erin Shore"
# "So Young"
Sun Records

dereita|miniatura|Discos de Sun Records
**Sun Records** é un selo discográfico dos Estados Unidos, fundado en 1952 por Sam Phillips en Memphis (Tennessee). Os xéneros musicais nos que se centrou a discográfica foron blues, country, rhythm and blues e rockabilly.

Entre os músicos que gravaron algún sinxelo na Sun Records destacan: Elvis Presley, Johnny Cash, Carl Perkins, Roy Orbison, Jerry Lee Lewis, B.B. King, Howlin' Wolf, Rufus Thomas, Junior Parker, Sonny Burguess, Billy Lee Riley, Warren Smith, Charlie Rich, Carl Mann o Charlie Feathers.

O selo discográfico desapareceu en 1968, para posteriormente ser adquirido co fin de reeditar algunhas gravacións míticas.

## Véxase tamén 
* Rockabilly
Triploblásticos

Os **triploblásticos** ou **triblásticos** son animais (metazoos) en cuxo desenvolvemento embrionario temperán se diferencian tres follas embrionarias ou capas de tecido embrionario: ectoderma, endoderma e mesoderma. Esta última está ausente nos diploblásticos, cuxo nome alude á presenza de só dúas follas embrionarias (por exemplo, no caso dos cnidarios).

Os triblásticos forman un clado, é dicir, suponse que son monofiléticos, xa que se cre que todos derivan dun mesmo antepasado común; é unha característica presente en todos os animais do clado *Bilateria* (bilaterais), e hai hoxe algúns estudos que propoñen a posíbel triploblastia nun grupo de animais radiados, os ctenóforos.

A sistemática dos triploblásticos baséase no destino do blastóporo embrionario; así, distínguense dúas grandes liñaxes:

* Protóstomos: o blastóporo orixina a boca, e o ano é de neoformación, aínda que non sempre se presenta, como é o caso dos platihelmintos.
* Deuteróstomos: o blastóporo orixina o ano, e a boca é de neoformación.

## Notas 
## Véxase tamén 
Para información detallada sobre as características, filoxenia e grupos incluídos nos triblásticos véxase:
* Bilaterais
* Protóstomos
* Deuteróstomos
El Eco del Miño (Tui)

***El Eco del Miño*** foi un periódico bisemanal editado en Tui entre 1879 e 1883.

## Historia e características 
Apareceu o 14 de agosto de 1879. Publicación de tendencia católico-tradicional-carlista foi fundado e dirixido por Luis Zamora Carrete, que aos dous meses foi substituído por Justo Salvador Cabezas. Entre os seus colaboradores figuraron Antonino Cerviño González, Enrique Sánchez Castillo, Javier Pimentel e Teodoro Sánchez Patiño. Ademais de información de carácter xeral, incluíu crónicas locais e variedades. Mantivo enfrontamentos cos periódicos vigueses *La Concordia* e *Faro de Vigo*, e *El Anunciador* de Pontevedra. Cesou a súa edición en xuño de 1883.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Pontevedra
Diploblásticos

Os **diploblásticos** ou **diblásticos** son animais que terminan o seu desenvolvemento embrionario na fase de gástrula e, por tanto, teñen só dúas follas embrionarias, ectoderma e endoderma, carecendo de mesoderma. Entre o ectoderma e o endoderma existe unha capa, ás veces con algunhas células, denominada mesoglea, que non é de orixe mesodérmica e por tanto non é homóloga do mesénquima dos acelomados.

Os dous filos de diblásticos son os cnidarios e os ctenóforos. Teñen unha cavidade gástrica cun só orificio que actúa como boca e ano, e que equivale ao blastóporo embrionario, carecen de cabeza e de sistema nervioso centralizado e teñen simetría radiada.

Antigamente reuníase a estes dous grupos baixo o nome de celentéreos ou celenterados, agrupación que hox se considera parafilética e carece de valor taxonómico.

## Véxase tamén 
* Triploblásticos
* Acelomados
* Celoma
* Celomados
* Pseudocelomados
Blastóporo

[thumb|250px|[Gastrulación dun diploblástico: formación das capas xerminativas desde unha blástula (**1**) até unha gástrula (**2**).]]

En embrioloxia animal, o **blastóporo** é unha abertura que serve de comunicación na fase embrionaria, poñendo en contacto o arquéntero (cavidade dixestiva) co medio externo.

Xorde na fase embrionaria de gástrula, cando comeza a diferenciación celular. Outra abertura xorde posteriormente (aínda durante o desenvolvemento embrionario).

Na maioría dos animais o blastóporo dá orixe á boca (protóstomos).

Nos equinodermos e nos cordados o blastóporo dá orixe ao ano (deuteróstomos).

## Ligazóns externas 
* Academic. *Blastoporo* 
* Academic. *Gastrulación*
(35671) 1998 SN165

'***, tamén escrito coma **1998 SN165*', é un obxecto trans-neptuniano. Foi descuberto o 23 de setembro de 1998 por A. Gleason dende o observatorio Steward. Orixinalmente foi clasificado coma un plutino, cunha resonancia orbital de 2:3 con Neptuno. Ata agosto do 2001, era o plutino máis grande do que se tiña coñecemento, exceptuando  e Caronte. Pero pouco despois desas datas serían descubertos novos plutinos, coma 38628 Huya,

Cun albedo inferior a 0,04 e unha magnitude absoluta de 5.8,  ten un diámetro que aínda nas súas estimacións máis baixas, cualifican a este obxecto coma un posible candidato a planeta anano. Na páxina web de Mike Brown aparece na listaxe coma un probable planeta anano cun diámetro non baseado en estimacións.

## Notas 
## Véxase tamén 
### Outros artigos 
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Ephemeris
Quimera paleontolóxica

miniatura|200px|Reconstrución de *Protoavis texensis*.
En paleontoloxía, unha **quimera** é a interpretación errónea dun organismo extinto baseado na reunión de dous ou máis elementos fósiles procedentes de diferentes especies. Un exemplo clásico actual dunha posíbel quimera é *Protoavis*.

## Exemplos 
* *Lametasaurus*
* *Palaeosaurus*
* *Protoavis*
* ''Ultrasaurus
Stereotypes

"**Stereotypes**" é unha canción da banda inglesa de rock alternativo Blur, editada como terceiro (aínda que inicialmente pensouse como primeiro) sinxelo do seu cuarto álbum *The Great Escape* o 12 de febreiro de 1996. A canción chegou ao número 7 das listas británicas de sinxelos.

## Listaxe de cancións 
; 7" e casete
#"Stereotypes"
#"The Man Who Left Himself"
#"Tame"

;CD
#"Stereotypes"
#"The Man Who Left Himself"
#"Tame"
#"Ludwig"

;CDs internacionais
#"Stereotypes"
#"The Horrors"
#"A Song"
#"St Louis"
Bliss

"**Bliss**" é unha canción da banda inglesa de rock alternativo Muse. Foi publicada como terceiro sinxelo do seu álbum *Origin of Symmetry* o 20 de agosto do 2001. Durante a xira de promoción de *Origin of Symmetry*, "Bliss" foi normalmente tocada como última canción dos conmcertos, a miúdo coincidindo co lanzamento de grandes globos recheos de confeti.

## Listaxe de cancións 
;CD 1(RU) 
# "Bliss" - 4:36
# "The Gallery" - 3:32
# "Screenager" (live) - 4:00
# "Bliss" (vídeo) - 4:36
;CD 2(RU)
# "Bliss" - 4:36
# "Hyper Chondriac Music" - 5:30
# "New Born" (live) - 5:57
;CD (Francia)
# "Bliss" - 4:36
# "Screenager" (live) - 4:00
;Vinilo de 7"
# "Bliss" - 4:36
# "Hyper Chondriac Music" - 5:30
* EP (Germany Edition only)
# "Bliss" - 4:36
# "The Gallery" - 3:32
# "Screenager" (live) - 4:00
# "Hyper Chondriac Music" - 5:30
# "New Born" (live) - 5:57
;DVD
# "Bliss (DVD son) - 4:36
# "Photo gallery"
# "Lyrics"
# "Discography"
# "Making of Bliss" (vídeo)
;Promo
# "Bliss" (Radio Edit) - 3:46
Abraham Lincoln: Vampire Hunter

***Abraham Lincoln: Vampire Hunter*** é un filme estadounidense dirixido por Timur Bekmambetov que se estreou no 2012. Baséase na novela de Seth Grahame-Smith *Abraham Lincoln, Vampire Hunter*.

## Sinopse 
A nai do Presidente Lincoln é asasinada por unha criatura sobrenatural, feito que alimenta o seu desexo por acabar cos vampiros e tódolos seus aliados do confederados do sur.

## Personaxes 
* Benjamin Walker como Abraham Lincoln
* Dominic Cooper como Henry Sturges
* Mary Elizabeth Winstead como Mary Todd Lincoln
* Anthony Mackie como William Johnson
* Jimmi Simpson como Joshua Speed
* Rufus Sewell como Adam
* Marton Csokas como Jack Barts
* Joseph Mawle como Thomas Lincoln
* Robin McLeavy como Nancy Lincoln
* Erin Wasson como Vadoma
* John Rothman como Jefferson Davis
* Cameron M. Brown como William Wallace Lincoln
* Frank Brennan como Senador Jeb Nolan
* Jaqueline Fleming como Harriet Tubman
* Alan Tudyk como Stephen A. Douglas
* Loius Varnell como Soldado da Unión
* Dave Thomas como Soldado da Unión

## Notas
Phone Booth

***Phone Booth*** é un filme estadounidense dirixido por Joel Schumacher que se estreou no 2002.

## Sinopse 
En medio da rúa e a plena luz do día, o mozo Stu Shepard (Colin Farrell), un ambicioso publicista de Nova York, atópase de súpeto atrapado nunha cabina telefónica debido ás ameazas dun francotirador armado cun rifle de mira telescópica que o está apuntando: se colga o aparato, morrerá.

## Personaxes 
* Colin Farrell como Stu Shepard
* Kiefer Sutherland como O francotirador
* Forest Whitaker como Capitán Ed Ramey
* Radha Mitchell como Kelly Shepard
* Katie Holmes como Pamela McFadden
* Maile Flanagan como Lana
* Ben Foster como Big Q
* Paula Jai Parker como Felicia
* Arian Ash como Corky
* Tia Texada como Asia
* John Enos III como Leon
* Richard T. Jones como Sarxento Cole
* Keith Nobbs como Adam
* Alex Tang como Sam Jones
* Jared Leto como Bobby
* Dell Yount como Rapaz da pizza

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
I Will Follow

"**I Will Follow**" é unha canción da banda irlandesa de rock U2. É o primeiro tema do seu álbum de estrea, *Boy*, e foi publicado como o seu segundo sinxelo en outubro de 1980. Bono escribiu as letras de "I Will Follow" como homenaxe á súa nai que morrera cando el tiña 14 anos.

"I Will Follow" é a única canción que U2 tocou en todas as xiras dende que publicaron o seu primeiro álbum. Do tema realizose tamén o primeiro videoclip da banda, dirixido por Meiert Avis en Dublín. A canción foi publicada cinco veces, primeiro en 1981 nun vinilo de 7" en Irlanda, Reino Unido, Australia e Nova Zelandia, despois co mesmo formato nos Estados Unidos e o Canadá, un terceiro nos Países Baixos en 1982 cun tema do *October*, un cuarto en 1983 cunha versión en directo da canción, e o derradeiro en 2011 cunha versión ao vivo gravada no Glastonbury Festival dese ano.

## Listaxe de cancións
Gástrula

[thumb|250px|Proceso de [gastrulación:**1.** Blástula: blastoderma (en laranxa), blastocele (en marrón), epiblasto (en vermello);**2.** **Gástrula**: ectoderma (en laranxa), mesoderma (en vermello), endoderma (en marrón).]]
A **gástrula** é a terceira etapa do desenvolvemento embrionario dos animais triploblásticos, que segue á fase de blástula.

A fase de gástrula é o resultado dunha drástica reestruturación denominada **gastrulación**, proceso mediante o que a blástula se converte en gástrula. Na súa iniciación, o embrión (blástula) é unha esfera chea de líquido, cun polo animal e un polo vexetativo. As células do polo vexetativo comezan a dividirse máis rapidamente que as outras e invaxínanse, formando un espazo chamado arquéntero ou intestino primitivo.

Algunhas células sepáranse da parede e migran para o blastocele transformándose en células do mesénquima; estas células divídense formando filamentos que empuxan ao arquéntero para o polo animal. O arquéntero, que até ese momento era un tubo pechado, ábrese para o exterior, formando a boca nos protóstomos e o ano nos deuteróstomos.

O embrión adquire unha oreientación axial e tres capas xerminativas:

* o endoderma, que forma o arquéntero;
* o ectoderma, que forma a superficie exterior da gástrula (e que dará orixe á pel e ao sistema nervioso central do animal; e
* o mesoderma, formada polas células do mesénquima, que dará orixe aos restantes órganos internos.

Cando a gastrulación se completou, o embrión convértese nunha néurula, a fase seguinte do desenvolvementlo do embrión.

Nos humanos, a gástrula aparece na terceira semana do embarazo, despois da implantación.
Gárgola (mitoloxía)

[miniatura|Gárgola no [Mosteiro de San Salvador de Celanova.]]
Unha **gárgola** é un ser imaxinario, representado xeralmente en pedra, que presenta características a moitas veces grotescas.

O termo orixinouse a partir do francés *gargouille*, de *gargouiller*, 'producir un ruído semellante ao dun líquido nun tubo', derivado do latín *gargărīzo*, e este do grego antigo γαργαρίζω *gargarízo*, 'facer gargarexos'. Isto débese a que adoito as *gárgolas* mitolóxicas asimílanse ás gárgolas arquitectónicas. 
[miniatura|Gárgola (Galerie des Chimières, [Catedral Notre Dame de París|catedral de Nôtre-Dame, París.]]
No pasado pensábase que as gárgolas eran os gardiáns das catedrais e que durante a noite cobraban vida.

As quimeras ou figuras grotescas son un tipo de esculturas semellantes ás gárgolas.

## Historia 
[miniatura|Gárgola de Celanova no [Museo Galego do Entroido.]]
A orixe das *gárgolas* remóntase á Idade Media e relaciónase co auxe dos bestiarios e os tormentos do inferno. Certo é tamén que a imaxinación dos artistas medievais estaba influída por mitos aínda máis antigos. De feito, as primeiras gárgolas foron bautizadas co nome de 'grifóns', evidenciando así a súa raigame clásica. Porén, a iconografía gargólica non se limitaba á mera representación de grifóns, senón que plasmaba, ademais, a outros seres fabulosos que podían tomar a forma de animais, seres humanos ou unha mestura de ambos; pero sempre representados de maneira máis ou menos monstruosa.

As gárgolas cumprían basicamente a función de escorrentar a bruxas, demos e outros espíritos do mal, semellante á dos cans de Fu no extremo Oriente.

## Véxase tamén 
### Bibliografía 
* IC El Brocense (2003): *Gárgolas de la provincia de Cáceres*. Cáceres: Deputación Provincial de Cáceres. 
* Calle Calle, Francisco (2008): *Las gárgolas de la Catedral de San Antolín de Palencia*. 
* Janetta, Rebold Benton (1997): ''Saintes Terreurs: les gargouilles dans l'architecture médiévale''. París: Éd. Abbeville ISBN 2-87946-126-X.

### Outros artigos 
* Gárgola (arquitectura)
* Quimera (mitoloxía)

### Ligazóns externas 
* Gárgolas y grotescos de Santiago de Compostela Imaxes. Consultada o 17/12/2012.
* Cibermancia. Gárgolas Artigo sobre gárgolas.  Consultada o 17/12/2012.
Tour de Francia 2001

O **Tour de Francia 2001** foi a 88ª edición da carreira ciclista máis importante do mundo. O seu percorrido comezou o 7 de xullo en Dunkerque e rematou o 29 de xullo nos Campos Elisios de París.

A carreira quedou oficialmente sen gañador trala eliminación en 2012 do norteamericano Lance Armstrong por parte da UCI.
## Clasificación xeral 
Así quedaron as primeiras posicións da clasificación xeral do Tour de Francia 2001 trala disputa da proba e trala descualificación de Lance Armstrong por parte da UCI en 2012.

* 

## Notas 
## Véxase tamén 
### Outros artigos 
* Giro de Italia 2001
* Vuelta a España 2001
Trofeo Xacobeo 99

O **Trofeo Xacobeo 99** foi un torneo amigábel de fútbol.
## Traxectoria 
Disputouse só unha edición coincidindo co Ano Santo Xacobeo de 1999, organizado pola Xunta de Galicia, que entón presidía Manuel Fraga Iribarne. O torneo tivo lugar o 11 de agosto no Multiusos de San Lázaro de Santiago de Compostela, enfrontándose o Celta de Vigo e o Real Madrid con vitoria celeste por 3-0, con goles de Gustavo López, Benny McCarthy e Iván Kaviedes. Estes foron os xogadores que disputaron o encontro:

Celta de Vigo:
* Dutruel; Cáceres, Djorovic, Juanfran (Adriano, m. 86); Albert Celades (Turdó, m. 88), Karpin (Bruno Caires, m. 77), Giovanella (Coira, m. 57), Makelele, Gustavo López (Tomás, m. 46); Revivo (Iván Kaviedes, m. 71); Benni McCarthy (Jonathan Aspas, m. 82).

Real Madrid:
* Illgner; Míchel Salgado, Hierro, Julio César, Dorado (Karanka, m. 65); McManaman (Guti, m. 57), Geremi, Helguera (Karembeu, m. 64), Balic (Savio, m. 70); Raúl (Etoo, m. 80) e Morientes.

## Notas 
## Véxase tamén 
### Outros artigos 
* Trofeo Xacobeo 93
Mórula

[miniatura|250px|Paso de mórula (**1**) a [blástula (**2**).]]

En embrioloxía, **mórula** (do latín *morŭla*, amora, debido á súa aparencia), é o primeiro estadio de desenvolvemento do embrión dos animais, despois de que o cigoto comece a dividirse para formar unha esfera con 64 células, ou blastómeros. Cando a división do cigoto chega aos de 12 a 16 blastómeros, xa pode ser chamado mórula.

Despois desta fase, a mórula comeza a formar unha cavidade central chea de líquido, denominada blastocele, e pasa a denominarse blástula.

## Véxase tamén 
### Outros artigos 
* Blastocele
* Blastómero
* Blástula
* Cigoto
* Endoderma
* Mesoderma
* Ectoderma
Nazario Eguía

**Nazario Eguía**, I Conde de Casa-Eguía, nado en Durango o 27 de xullo de 1777 e finado en Tolosa en 1865 foi un militar e político español.

## Traxectoria 
Sobriño do militar Francisco de Eguía, foi partidario do absolutismo. En 1797 ingresou na Escola de Enxeñeiros Militares de Zamora, saíndo subtenente dos anos despois. Combateu na Guerra da Independencia española. Chamado á illa de León pola Xunta Suprema, dirixiu as obras de fortificación da illa e de Cádiz. Fernando VII promoveuno a Mariscal de Campo. Participou en diversas accións contra o réxime liberal de 1820 a 1823. Foi nomeado Capitán Xeneral de Galicia o 29 de outubro de 1824 e dedicouse á persecución dos liberais, que chegaron a atentar contra a súa vida o 29 de outubro de 1829, atentado no que perdeu unha man e dous dedos da outra. Cesou como Capitán Xeneral de Galicia o 7 de outubro de 1832.

Morto Fernando VII, foi partidario do pretendente Don Carlos, ao que serviu no seu Cuartel Xeral. Durante a guerra carlista foi Xeneral en Xefe do Exército do Norte de 1835 a 1837. Foi nomeado vicerrei de Navarra o 8 de outubro de 1835. Dirixiu o chamado terceiro sitio de Bilbao e en 1836 foi premiado por Don Carlos coa gran Cruz de Carlos III. Aínda que nun principio era partidario das teses máis reaccionarias, uniuse ao Convenio de Vergara firmado por Maroto e Espartero, mantendo o seu grao e distincións como Tenente Xeneral. Pouco antes do Bienio Progresista foi elixido Senador Real.

Recibiu o título de Conde de Casa-Eguía en 1830.

## Véxase tamén 
### Bibliografía 
* Baquerizo, Chamorro e Pirala y Criado, Antonio. *Estado Mayor del Ejército español*. Madrid, 1849-1851.
San Cosmade, As Encrobas, Cerceda

**San Cosmade** é un lugar da parroquia das Encrobas no concello coruñés deCercedana comarca de Ordes. Tiña 6 habitantes no ano 2018 segundo datos do INE, dos cales 2 eran homes e 4 eran mulleres.

## Notas
## Lugares e parroquias
### Lugares das Encrobas
### Parroquias de Cerceda
O Xalo, As Encrobas, Cerceda

**O Xalo** é un lugar da parroquia das Encrobas no concello coruñés de Cerceda, na comarca de Ordes. Segundo o INE en 2011  tiña 230 habitantes (124 homes e 106 mulleres). Sitúase xunto ao Xalo (Paleo, Carral).

## Notas
## Lugares e parroquias
### Lugares das Encrobas
### Parroquias de Cerceda
O Fontán, Xesteda, Cerceda

**O Fontán** é un lugar da parroquia de Xesteda no concello coruñés de Cerceda na comarca de Ordes. Segundo o INE en 2011 tiña tres habitantes (un home e dúas mulleres). Forma un único núcleo xunto co Fontán (Rodís).

## Notas 
## Lugares e parroquias 
### Lugares de Xesteda 
### Parroquias de Cerceda
O Castelo, Meirama, Cerceda

**O Castelo** é un lugar da parroquia de Meirama no concello coruñés de Cerceda na comarca de Ordes. Tiña 46 habitantes no ano 2011 segundo datos do INE, dos cales 25 eran homes e 21 eran mulleres.

## Notas 
## Lugares e parroquias 
### Lugares de Meirama 
### Parroquias de Cerceda
Decca Records

**Decca Records** é un selo discográfico fundado no Reino Unido en 1929 por Edward Lewis. A súa filial estadounidense foi creada a finais de 1934; porén, debido á segunda guerra mundial, o lazo coa compañía británica rompeuse durante varias décadas.

O selo británico foi famoso polo desenvolvemento de métodos de gravación, mentres que a compañía estadounidense desenvolveu o concepto de "cast albums" dos musicais. Ámbalas dúas ramas forman agora parte do Universal Music Group, que é posuído por Vivendi, un conglomerado de empresas coa súa sede en Francia.

## Véxase tamén 
### Ligazóns externas 
* Decca Records
Martín José Iriarte

**Martín José Iriarte Urdániz**, nado en Urritza (concello de Imotz, Navarra) o 8 de outubro de 1799 e finado en Gayangos (Merindad de Montija, Burgos) o 8 de xullo de 1872, foi un militar e político español.

## Traxectoria 
En 1817 embarcou para América combatendo no Perú ata 1825. Brigadier, home de confianza de Espartero. Foi vicerrei de Navarra (1837). Foi nomeado Comandante militar de Ourense en novembro de 1839. Destinado na Coruña, participou na rebelión progresista de 1840 e foi nomeado pola Xunta Central Capitán Xeneral de Galicia o 14 de setembro de 1840, en substitución de Laureano Sanz. Foi substituído polo xeneral Santos San Miguel o 4 de novembro. Foi elixido deputado a Cortes polo distrito da Coruña nas eleccións de febreiro de 1841. Nomeado senador pola provincia da Coruña o 29 de marzo de 1841, renunciou o 30 de abril. Membro da Xunta de Salvación, Armamento e Defensa de Madrid en 1854 (do 19 de xullo ao 1 de agosto). Ascendido a Tenente Xeneral en agosto de 1854, foi nomeado Capitán Xeneral das Vascongadas. Volveu ser elixido deputado a Cortes por Cuenca en 1854. Volveu ser nomeado Capitán Xeneral de Galicia o 29 de setembro de 1885, pero cesou o 18 de outubro dese mesmo ano. En decembro foi nomeado inspector do Corpo de Carabineros da Facenda Pública, do que finalmente foi Director xeral en 1859. Foi nomeado senador vitalicio en 1858.

## Notas 
## Véxase tamén 
### Bibliografía 
* 
* El Teniente general don Martín José Iriarte / Chamorro Baquerizo, Pedro en Estado *Mayor General del Ejército Español : Sección de Tenientes Generales* / redactada baixo a dirección de Pedro Chamorro y Baquerizo H. 469-476. [185-?]
* 
* Martín José de Iriarte y Urdániz na Real Academia da Historia.

### Ligazóns externas 
* Ficha no Senado
* Biografía en Auñamendi Entziklopedia
Eleccións lexislativas de Rusia de 2011

miniatura|Emblema das eleccións (Eleccións 2011)
O 4 de decembro de 2011 celebráronse as **eleccións lexislativas** na Federación de Rusia, para asignar os 450 escanos da Duma Estatal, a cámara baixa da Asemblea Federal de Rusia, o poder lexislativo.

Por primeira vez a Duma Estatal terá un mandato de cinco anos. O mandato anterior era de catro anos.

Nas eleccións participaron sete partidos, todos os partidos rexistrados en Rusia até a data das eleccións, que se distribuíron por sorteo na papeleta electoral do seguinte xeito:
# Rusia Xusta
# Partido Liberal-Demócrata de Rusia
# Patriotas de Rusia
# Partido Comunista da Federación Rusa
# Iabloko
# Rusia Unida
# Causa Xusta

Para entrar na Duma os partidos deben superar a barreira do 7% dos votos ou superar o 5% ou 6% que garante un e dous escanos respectivamente.

## Resultados 
Co 99,99% dos votos escrutados Rusia Unida consegue o 49,30% dos votos, o Partido Comunista 19,20%, Rusia Xusta 13,25% e o Partido Liberal-Demócrata o 12,00%. Os demais partidos non conseguen superar a barreira do 7%, nin conseguen o 5%, que lles garantiría un escaño.

Rusia Unida perde a maioría constitucional, que lle permitía aprobar leis constitucionais sen formar coalición con outros partidos.

Iabloko, ao superar o 3% dos votos obtén o dereito ao financiamento estatal (20 rublos por voto) e desfrutará de espazo gratuíto na prensa escrita e a televisión do Estado nas próximas eleccións lexislativas dentro de cinco anos.

## Protestas 
O 5 de decembro, os opositores ao goberno comezaron a protestar en Moscova, denunciando a Vladimir Putin, o seu goberno e unhas eleccións que consideraban viciadas. Os activistas argumentaron que as eleccións foran unha farsa e pediron que o Primeiro Ministro, Putin, dimitira, mentres que algúns esixían unha revolución. Á súa vez, os simpatizantes do partido gobernante realizaron contramarchas de apoio.

## Notas
Reyero

**Reyero** é un concello español da provincia de León (Castela e León). A súa poboación é de 130 habitantes (INE 2011).

## Localidades 
* Pallide
* Primajas
* Reyero
* Viego

## Véxase tamén 
### Ligazóns externas 
* Páxina oficial do concello
Ácido miristoleico

O **ácido miristoleico**  ou ácido 9-tetradecenoico é un ácido graxo monoinsaturado omega-5 coa fórmula CH3(CH2)3CH=CH(CH2)7COOH. Ten 14 carbonos e un dobre enlace de tipo cis no 9º carbono (ou no 5º empezando polo final da cadea), polo que o seu número lipídico é C14:19 (ou C14:1n-5). Biosintetízase a partir do ácido mirístico por acción do encima delta-9 desaturase, pero é pouco común na natureza. Unha das maiores fontes deste ácido graxo é o aceite das sementes das plantas da familia *Myristicaceae*, xa que este ácido supón ata o 30% do aceite dalgunhas das especies. Tamén se encontra en graxas animais.

Os extractos da planta *Serenoa repens* (da familia das palmas, Arecaceae) mostran propiedades apoptóticas e necróticas contra o cancro de próstata, e un dos principais compoñentes que exhiben este efecto citotóxico identificados no extracto é o ácido miristoleico.

Os seus sales e ésteres denomínanse **miristoleatos**. Suxeriuse que o cetil éster do ácido miristoleico (cetil miristoleato) ten propiedades biolóxicas como antiinflamatorio, alivia a dor, e é un modulador do sistema inmunitario [miniatura|Ácido miristoleico.[Nomenclatura da IUPAC|Nome IUPAC: ácido (*Z*)-tetradec-9-enoico.Outros nomes: ácido 9-tetradecenoico; ácido 9-*cis*-tetradecenoico; ácido *cis*-Δ9-tetradecenoico; ácido miristolénico; ácido oleomirístico .Número CAS: 544-64-9.|centro]]
## Notas
Encinedo

**Encinedo** (na variedade dialectal cabreiresa, *Encinéu*) é un concello español da provincia de León (Castela e León). A súa poboación é de 846 habitantes (INE 2011).

## Localidades
*Ambasaguas (Ambasauguas)
*La Baña
*Castrohinojo (Castrufonoyu)
*Encinedo (Encinéu)
*Forna
*Losadilla (Llousadiella)
*Quintanilla de Losada (Quintaniella)
*Robledo de Losada (Robréu)
*Santa Eulalia de Cabrera (Santolaya)
*Trabazos

## Véxase tamén
### Ligazóns externas
*Páxina oficial do concello
Honky's Ladder

'''''Honky's Ladder''''' é un EP da banda estadounidense de rock alternativo The Afghan Whigs, publicado o día 20 de febreiro de 1996 a través do selo Mute Records.

## Listaxe de cancións
VH1 Presents: The Corrs, Live in Dublin

***VH1 Presents: The Corrs, Live in Dublin*** é un álbum musical ó vivo lanzado en 2002 pola banda irlandesa The Corrs. O concerto foi gravado o 25 de xaneiro de 2002 en Dublín, e o grupo contou coa colaboración da Irish Film Orchestra. O álbum só foi editado nos Estados Unidos de América e vendéronse unhas 500,000 copias. Os temas "When the stars go blue" e "Summer wine" foron interpretados con Bono de U2, e os temas "Little wing" e "Ruby Tuesday" tiveron á guitarra ó ex compoñente dos Rolling Stones, Ron Wood.

## Listaxe de cancións 
# "Would You Be Happier?" - 3:24
# "Breathless" - 3:27
# "When the Stars Go Blue" - 4:19
# "Little Wing" - 5:14
# "Joy Of Life" - 4:05
# "Runaway" - 4:38
# "Only Love Can Break Your Heart" - 3:03
# "Radio" - 4:50
# "Summer Wine" - 3:54
# "Ruby Tuesday" - 3:39
# "So Young" - 4:52
Let the Dominoes Fall

***Let the Dominoes Fall*** é o sétimo álnum de estudio da banda estadounidense de punk rock Rancid, publicado o día 2 de xuño de 2009 a través do selo Hellcat Records. É o seu primeiro traballo con material novo en case seis anos, despois da edición en 2003 de *Indestructible*, e o primeiro co batería Branden Steineckert, que se uniu a Rancid tras a saída de Brett Reed en 2006.

O espazo de tempo de case seis anso entre *Indestructible* e *Let the Dominoes Fall* foi o ooa máis grande que Rancid deixou entre álbums de estudio na súa carreira. A banda comezou a traballar en material novo despois do seu hiato no 2004, pero non se souba nada dun novo traballo ata xaneiro do ano 2008, cando anunciaron que comezaran agravar co produtor e membro de Bad Religion Brett Gurewitz. O proceso de composición e gravación rematouse en febreiro do 2009.

O peimeiro sinxelo do novo traballo, "Last One to Die", foi lanzado o 7 de abril do 2009 a través do Myspace da banda. O 26 de maio o álbum puido escoitarse enteiramente nesa páxina, e o 2 de xuño sería editado. "Up To No Good" foi publicado como segundo sinxelo.

Unha edición *deluxe* tamén apareceu o día do seu lanzamento. Esta inclúe un CD extra con 12 dos temas do disco en acústico, un DVD documentando a elaboración do álbum, tres pósters e catro pugas de guitarra. Estreouse no número 11 da lista *Billboard 200*, sendo o posto máis alto de Rancid ata a data.

## Listaxe de cancións 
### Cancións extra
### *Let the Dominoes Fall* acústico
Unha versión do traballo foi publicada en CD cun disco extra de versións acústicas das cancións do álbum. Eses temas tamén están incluídos en edicións expandidas do álbum en tendas de descargas dixitais como iTunes Store e Amazon MP3.
Duran Duran

**Duran Duran** é unha banda inglesa de New Wave formada en Birmingham en 1978. Foi un dos grupos máis exitosos dos anos 80 e un dos principais da "Segunda invasión británica" dos Estados Unidos, conducida pola MTV. Dende os anos 80 levan colocados 14 sinxelos no *top 10* británico e 21 na lista estadounidense *Billboard Hot 100* e ten vendidos, segundo o *Sunday Mercury*, máis de 100 millóns de discos.

Aínda que se lles considerou normalmente parte da escena New Romantic, xunto con bandas como Spandau Ballet, cando apareceron, posteriormente cambiaron esa imaxe. O grupo traballou con deseñadores de moda para crear unha imaxe distintiva e elegante que lles fixo gañarse o alcume de "os rapaces máis guapos do rock". Os controvertidos vídeos de Duran Duran, que incluían espidos parciais e suxerían sexualidade, fixéronse populares a comezos dos 80 na entón nova canle de vídeos MTV. Duran Duran estivo entre os primeiros grupos en ter vídeos rodados por directores profesionais con cámaras de cine de 35&nbsp;mm, que lle daban aos seus vídeos unha aparencia moito máis coidada.

O grupo formárono Nick Rhodes, John Taylor e Stephen Duffy, entrando posteriormente Roger Taylor e, despois de numerosos cambios de persoal, Andy Taylor e Simon Le Bon (ningún dos Taylors son parentes, e Roger Taylor non debe confundirse co batería de Queen do mesmo nome). A banda nunca se separou, pero a formación cambiou para incluír ao guitarrista Warren Cuccurullo dende 1989 ata 2001 e ao batería Sterling Campbell dende 1989 ata 1991. A reunión dos cinco membros orixinais a comezos dos anos 2000 creou axitación entre os seareiros e os medios musicais. Andy Taylor deixou o grupo a mediados do ano 2006, e o guitarrista de Londres Dom Brown vén traballando dende entón con Duran Duran como músico de estudio e xira.

## Discografía 
## Véxase tamén 
### Ligazóns externas 
* Páxina oficial
Salsa holandesa

[miniatura|right|Salsa holandesa servida sobre uns [asparagus|espárragos e patacas.]]
A **salsa holandesa** é unha emulsión elaborada con manteiga e zume de limón que emprega xemas de ovos como axente emulsionante, xeralmente sazónase con sal e unha pouca pementa branca ou incluso con po de hibisco. Trátase dun prebe de orixe francesa a pesar de que o seu nome faga referencia aos Países Baixos. A salsa holandesa é o ingrediente principal dos ovos Benedict.

## Receita 
Dilúense as xemas de ovo limpas (sen restos de clara) en auga fría. Bátese sobre fogo ao baño maría, até conseguir unha crema espesa e escumosa, que chegue a dobrar o seu volume. Agrégaselle manteiga previamente clarificada e morna, pouco a pouco e sen deixar de bater. Despois engádeselle sal, pementa e zume dun cuarto de limón e mestúrase de forma envolvente. En ocasións crese que a salsa holandesa debe ter unha consistencia similar á maionesa, mais cabe aclarar que esta salsa debe ter consistencia escumosa. Mantense na calor dun baño María até a súa utilización, pois é moi inestable.

## Variantes 
Existen variantes da salsa que derivan noutras:
* *Sauce maltaise* (*salsa maltesa*) - Saborizada con zume de laranxa en lugar de empregar o zume de limón (ou incluso unha mestura con el). Acostúmase servir con espárragos na cociña tradicional francesa.
* *Sauce mousselina* (*salsa muselina*) - Emprégase na salsa holandesa unha pequena cantidade de nata montada para alixeirar xusto antes de servir. 
* *Sauce noisette* (*salsa noisette*) - Engádeselle manteiga para mudar o seu sabor.
* *Salsa Rachel* - Tomando a base dunha salsa holandesa, engádeselle mostaza, estragón fresco e trufa negra.
* *Salsa moscovita* (denominada tamén *salsa de caviar*) - Tomando como base a salsa holandesa agrégaselle caviar.
* *Salsa Cédard* - Tomando como partida a holandesa engádeselle esencia de cogomelos.
* *Salsa de Djion* - Engádeselle mostaza á salsa holandesa.

## Notas
Patricia Fra López

**Patricia Fra López**, nada o 29 de maio de 1964, é unha profesora, investigadora galega e coordinadora de Radio María.

## Traxectoria 
Profesora Titular na área de Filoloxía Inglesa da Universidade de Santiago de Compostela, onde imparte clases de literatura norteamericana. É especialista na literatura sureña dos Estados Unidos e as súas relacións co cine. En 2012 recibiu o premio de investigación da Crítica de Galicia pola edición de *Regreso a Compostela* de Edith Wharton editado polo Servizo de Publicacións da USC.

## Véxase tamén 
### Ligazóns externas 
* Biografía
Cabrales

**Cabrales** é un concello español do Principado de Asturias. A súa poboación é de 2.157 habitantes (INE 2012).
## Xeografía 
O concello de Cabrales está dividido en 10 parroquias:
*Arangas
*Berodia
*Bulnes
*Carreña
*Las Arenas
*Poo
*Prado
*Puertas
*Sotres
*Tielve

## Notas 
## Véxase tamén
### Ligazóns externas
*Páxina oficial do concello
Ovos Benedict

thumb|Ovos Benedict.
[thumb|Unha variante: ovos Benedict con [salmón afumado|salmón.]]

Os **ovos Benedict**, (en inglés **eggs Benedict**) son un prato que consiste en dúas metades dun bagel, xeralmente cubertos con touciño afumado ou pastrami (ás veces coñecido como *back bacon* -canadense-, que en Estados Unidos se denomina "Canadian Bacon"), e ovos escalfados así como a moi popular salsa holandesa.

## Orixe 
Existen diferentes posibles explicacións para describir a orixe dos ovos Benedict.

Nunha entrevista realizada na columna "Talk of the Town" do *The New Yorker* no ano 1942, o ano antes da súa morte, Lemuel Benedict, un corredor retirado de Wall Street, reclamaba no luxoso Waldorf Hotel no ano 1894 encontrar a cura contra a resaca e para iso pediu: "buttered toast, poached eggs, crisp bacon and a hooker of hollandaise" (tostada con touciño, ovos escalfados e mollo holandés).  Oscar Tschirky, o maître d'hôtel e coñecido como o lendario "Oscar of the Waldorf", impresionouse pola petición e pronto o incluíu no menú de almorzo, pero substituíu a tostada polo *English bagel*.

Craig Claiborne en setembro do ano 1967 escribiu unha columna en *The New York Times Magazine* sobre a carta recibida por Edward P. Montgomery, un estadounidense que residía en Francia. Nela, Montgomery relataba que o prato foi creado polo comodoro E.C. Benedict, un banqueiro que morreu en 1920 aos 86 anos.  Montgomery incluíu unha receita para os *eggs Benedict*, mencionando que lla ensinara súa nai, quen a recibiu de seu irmán, que era, á súa vez, amigo do comodoro.

Mabel C. Butler de Vineyard Haven, Massachusetts nunha carta de novembro de 1967 impresa en *The New York Times Magazine* responde a Montgomery, contando a "verdadeira historia, ben coñecida polos parentes da esposa de Le Grand Benedict", de quen ela foi unha cliente. A historia reza así: "''Mr. e Mrs. Benedict, cando vivían en New York a finais de século, comían cada venres en Delmonico's. Un día, a Sra. Benedict díxolle ao ''maitre d' hotel*, "Non ten vostede hoxe algo novo e diferente para suxerirnos?"  *E el indicoulles ovos escalfados sobre unha tostada de bagels ingleses e unha tira de xamón, todo iso recuberto de salsa holandesa.

## Notas
Imma António Souto

**María Inmaculada Antonio Souto,** coñecida como **Imma António Souto**, nada na Coruña o 29 de maio de 1968, é unha dramaturga e actriz teatral galega.

## Traxectoria 
Ten traballado en diferentes campos creativos, como a escrita, o teatro, o cine, o vídeo, a televisión, a dobraxe e a creación literaria. Como deseñadora foi responsable de vestiario e da escenografía de varios espectáculos. 

Como autora forma parte do grupo de autores que xurdiu na década de 1980 na Coruña arredor dos Cadernos da Escola Dramática Galega, dirixidos e coordinados por Francisco Pillado Maior e Manuel Lourenzo.

Como actriz participou en obras da Compañía Luís Seoane, Teatro do Noroeste, Centro Dramático Galego e Produccións Librescena. Tamén participou nalgún episodio de Terra de Miranda.

En 2018 foi nomeada Presidenta da Academia Galega do Teatro (AGT).

En 2020 a SEGA dedicoulle o Día das Galegas nas Letras.

## Obras teatrais 
* *Forzas eléctricas*, 1986.
* *Tagen Ata*, 1990.
* *Un soño de verán*, 1992.
* *As vodas de Fígaro* (de Pierre-Augustin de Beaumarchais, dirixida por Eduardo Alonso; 1994).
* *Valle Inclán 98*, 1998.
* *Otelo*, 2000.
* *A morte e a doncela*, 2001.
**Estado de Graza*, 2018. Teatro do Noroeste.

## Obras editadas 
### Teatro 
* *História do siléncio* (1985). Cadernos da Escola Dramática Galega.
* *Como cartas a un amante* (1987). Cadernos da Escola Dramática Galega.
* *As águas mudas* (1989) Cadernos da Escola Dramática Galega.
**Umha ave hai na noite* (1989). Agália: Publicaçom internacional da Associaçom Galega da Lingua,  1130-3557, Nº. 18, páxs. 183-192.
* *Era nova e sabia a malvaísco* (1991). Sotelo Blanco. 67 páxs. ISBN 8478240918.
* *Morde-me!!* (1996). AS-PG. 41 páxs. ISBN 848967910X.
* *Os cárceres do esquenzo* (2004). Xerais. 64 páxs. ISBN 978-84-9782-211-4. Esta peza foi estreada o 27 de novembro de 2003 na Sala Yago de Santiago de Compostela por Librescena.
* *A ciencia dos anxos* (2005). Deputación da Coruña. 72 páxs. ISBN 84-9812-009-8.
**Aforro ordinario* (2006). Edicións Embora. ISBN 84-95460-51-3. Representada por Arte Maior en 2012 na XIII Mostra de Teatro Universitario de Galicia.

## Premios 
* Premio Retrincos no 1983.
* Premio Galo Salinas no 1985.
* Mención no Premio de Teatro Breve da Escola Dramática Galega no 1985, por *História do silèncio*.
* Premio de Teatro Breve da Escola Dramática Galega no 1987, por *Como cartas a un amante*.
* Premio de Teatro Breve da Escola Dramática Galega no 1989, por *As águas mudas*.
* Premio Arlequín no 1990, por *Era nova e sabia a malvaísco*.
* Premio Rafael Dieste no 2003, por *A ciencia dos anxos*.

## Notas 
## Véxase tamén 
### Bibliografía 
* 

### Ligazóns externas 
* Perfil de Facebook da autora
* Perfil da autora en Cultura Galega